LPN ควักเงินกว่า 626 ลบ. ซื้อที่ดินเปล่า 3 แปลง หวังพัฒนาโครงการคอนโดฯ
LPN ควักเงินกว่า 626 ลบ. ซื้อที่ดินเปล่า 3 แปลง หวังพัฒนาโครงการคอนโดฯ
21 พ.ค. 2561

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยว่า บริษัทใช้เงิน 626.57 ล้านบาทซื้อที่ดินเปล่า 3 แปลง ประกอบด้วย ที่ดินเปล่าบริเวณถนนสุขุมวิท 76 เนื้อที่ 1,494.50 ตารางวา ใน ต.สำโรงเหนือ อ.เมืองสมุทรปราการ จ.สมุทรปราการ ราคา 119.57 ล้านบาท
โดยใช้แหล่งเงินทุนจากผลกำไรจากการดำเนินงานและจากสถาบันการเงิน เพื่อใช้พัฒนาโครงการอาคารชุดพักอาศัยสูงประมาณ 8 ชั้น 2 อาคาร จำนวน 410 ยูนิต มูลค่าโครงการประมาณ 700 ล้านบาท ระยะเวลาการขายและการพัฒนาโครงการประมาณ 10 เดือน โดยเริ่มการขายภายในไตรมาส 1/61 และเริ่มโอนกรรมสิทธิ์และรับรู้รายได้ในไตรมาส 4/61 ผลตอบแทนเบื้องต้นประมาณร้อยละ 30%
รวมทั้งที่ดินเปล่าบริเวณถนนสุทธิสาร เนื้อที่ 755 ตารางวา ในแขวงสามเสนใน เขตพญาไท กรุงเทพมหานคร ราคา 264.25 ล้านบาท ด้วยแหล่งเงินทุนจากผลกำไรจากการดำเนินงานและจากสถาบันการเงิน
ทั้งนี้เพื่อใช้พัฒนาโครงการอาคารชุดพักอาศัยสูงประมาณ 28 ชั้น 1 อาคาร จำนวน 389 ยูนิต มูลค่าโครงการประมาณ 1.2 พันล้านบาท ระยะเวลาการขายและการพัฒนาโครงการประมาณ 24 เดือน โดยเริ่มการขายภายในไตรมาส 2/61 และเริ่มโอนกรรมสิทธิ์และรับรู้รายได้ในไตรมาส 4/62 ผลตอบแทนเบื้องต้นประมาณร้อยละ 30%
รวมถึงที่ดินเปล่าบริเวณถนนรุ่งประชา เนื้อที่ 2,178 ตารางวา ในแขวงบางบำหรุ, บางบำหรุ (บางบำหรุฝั่งเหนือ) เขตพลัด, บางพลัด (ตลิ่งชัน) กรุงเทพมหานคร ราคา 242.76 ล้านบาท ด้วยแหล่งเงินทุนจากผลกำไรจากการดำเนินงานและจากสถาบันการเงิน
ทั้งนี้เพื่อใช้พัฒนาโครงการอาคารชุดพักอาศัยสูงประมาณ 22,23,24 ชั้น 3 อาคาร จำนวน 680 ยูนิต มูลค่าโครงการประมาณ 1.6 พันล้านบาท ระยะเวลาการขายและการพัฒนาโครงการประมาณ 24 เดือน โดยเริ่มการขายภายในไตรมาส 2/61 และเริ่มโอนกรรมสิทธิ์และรับรู้รายได้ในไตรมาส 4/62 ผลตอบแทนเบื้องต้นประมาณร้อยละ 30%